**ČETVRTAK, 9.4.2020.**

**Dragi moji učenici!**

**Marljivo se prihvatimo posla, a onda idemo na kratke proljetne praznike. Odmorit ćemo se malo od škole i proslaviti Uskrs.**

**PRIRODA I DRUŠTVO**

Jeste li odigrali kvizove i ponovili gradivo o biljkama i životinjama?

Napišite u bilježnicu 3 primjera povezanosti biljaka i životinja, primjerice *krava pase travu*. U bilježnicu napišite naslov *Međuovisnost biljaka i životinja.* Pročitajte sadržaje na 38. i 39. str. u udžbeniku.

Napišite 6 pitanja čije odgovore bi pronašli u zadanom tekstu.

Zaigrajte s nekim od ukućana igru asocijacije. (Naravno, vi sakrijete pojmove, polja otvara onaj koji igra. Onako kako igramo na redovnoj nastavi).

|  |  |  |  |
| --- | --- | --- | --- |
|  | ***A*** | ***B*** | ***C*** |
| *1* | lastavica | *stablo trešnje* | *livada* |
| *2* | vjeverica | *maslačak* | *šuma* |
| *3* | pčela | *stolisnik* | *more* |
|  | *ŽIVOTINJE* | *BILJKE* | *ŽIVOTNE ZAJEDNICE* |
| ***MEĐUOVISNOSTI BILJAKA I ŽIVOTINJA*** | | | |

U bilježnicu zapiši:

Međuovisnost biljaka i životinja

\*tri primjera povezanosti biljaka i životinja

\*šest pitanja na tekst

- biljke su hrana životinjama


- biljke proizvode kisik koji troše živa bića za disanje

- životinje izdišu ugljikov dioksid kojim se biljke koriste za proizvodnju hrane


- biljke i životinje povezane su u životnu zajednicu

Proučite još jednom slajdove iz Škole na Trećem.









Odgovorite u bilježnicu na pitanja ispod teksta u udžbeniku na 39. str.

Sve još jednom ponovite uz pomoć pitanja u kvizu:

[Životna zajednica](https://view.genial.ly/5e7deb445ad5150d93c2f7f4)

**MATEMATIKA**

Vježbamo još izračunavanje površine pravokutnika i kvadrata jer se moramo dobro pripremiti za provjeravanje.

Riješite 94. str. u zbirci zadataka te 97. str. u radnoj bilježnici. Trebate li pomoć, javite se.

**HRVATSKI JEZIK**

Složite sliku. Baš me zanima koliko vam je vremena trebalo za slaganje ove slagalice. ☺

[Koka - puzzle](https://www.jigsawplanet.com/?rc=play&pid=2aabe76424fd&fbclid=IwAR3pfu-PT4RcP4v0tgGTp-GF_FBYDYq4stNZZyl4hn93nlJRu6SLMRIT0IU)

Pročitajte tekst *Šarena uskrsna jaja* kojeg je napisala Ana Jakić-Divković. Upoznat ćete razne načine bojanja i ukrašavanja pisanica.

Prepoznajete li neke načine bojanja iz teksta? Jeste li nešto novo saznali? Hoćete li koji od ovih načina u tekstu primijeniti ovaj Uskrs?

U bilježnicu napišite naslov:

Šarena uskrsna jaja

Ana Jakić-Divković

Napišite koji način bojanja pisanica je vama najdraži i kojim ćete ove godine ukrasiti pisanice.

Nacrtajte u bilježnicu svoju najljepšu pisanicu.

U razrednu WhatsApp grupu **napišite svoju čestitku za Uskrs**.

(Pazite na pisanje velikog slova).

Zabavite se uz animirani film!

[Veseli zečići](https://www.youtube.com/watch?v=xCthmJqXsuc&fbclid=IwAR2Ufaq65-Dt_zQk7G3uYEQwnvqPoAgfsu-xnsR3GRFwaiwvkOIgXVfrk1U)

**TZK**

Nadam se da ste odradili sve vježbe u Školi na Trećem. Danas još ubacite u svoj dnevni raspored trčanje različitim tempom u trajanju do 4 min.

Pomognite svojim ukućanima u poslovima. Pripremamo se za Uskrs.

Za ovaj tjedan je nastava završila. Nastavljamo sljedeći tjedan u utorak. Odmorite se i skupite snage za nove pobjede. Čuvajte svoje zdravlje i ostanite kod kuće uz svoje najdraže.



**Vama i vašoj obitelji želim sretan i blagoslovljen Uskrs!**

**Od srca, učiteljica Pavica**